13 Augustus is die 225ste dag van die jaar in die Gregoriaanse kalender (226ste in skrikkeljare). Daar volg nog 140 dae in die res van die jaar. 523 – Pous Johannes I volg Pous Hormisdas op. 1099 – Pous Paschalis II volg Pous Urbanus II op. 1445 – Pietro Barbo (later Pous Paulus II) word camerlengo van die Kollege van Kardinale. 1521 – Tenochtitlán, die huidige Meksiko-Stad, word deur Spaanse conquistadors onder Hernán Cortés verower. 1529 – Pous Clemens VII stel Mercurio Arborio di Gattinare, leek en kanselier van keiser Karel V, aan as kardinaal. 1616 – Alessandro Ludovisi (later Pous Gregorius XV) word nuntius na die hertog van Savoje. 1704 – Die Slag van Blenheim, 'n sleutelgebeurtenis in die Spaanse opvolgingsoorlog.